stanford-oval/wikipedia huggingface dataset:
Amiraalisenaatti

Amiraalisenaatti vuonna 1915. Pöydän päässä vasemmalla Franz Albert Seyn ja oikealla Mihail Borovitinov.
Amiraalisenaatti tai sapelisenaatti on Suomen senaatista ja varsinkin sen talousosastosta toisen sortokauden aikana 1909–1917 käytetty nimitys.
Kun suomalaisten puolueiden edustajat – sekä perustuslailliset että aiemmin myöntyväisyyslinjaa kannattaneet vanhasuomalaiset – olivat vuoden 1909 aikana eronneet senaatin talousosastosta, nimitettiin uusiksi senaattoreiksi pääasiallisesti pitkään Venäjän armeijassa ja laivastossa palvelleita upseereita sekä suomenvenäläisiä, joilla oli Suomen kansalaisuus. Näin varmistettiin Suomen senaatin pysyminen lojaalina Venäjän hallituksen yhtenäistämispolitiikalle. Vuonna 1912 säädetty yhdenvertaisuuslaki mahdollisti jo puhtaasti venäläistenkin henkilöiden nimittämisen korkeisiin suomalaisiin virkoihin, kuten senaattiin. Senaatin oikeusosastoa ei kuitenkaan venäläistetty talousosaston tavoin, vaan se saatiin edelleen täytettyä suomalaisilla juristeilla.
Amiraalisenaatilla ehti olla kaksi vakinaista varapuheenjohtajaa, Vladimir Markov (1909–1913) ja Mihail Borovitinov (1913–1917). Borovitinov pidätettiin ja koko senaatti joutui eroamaan maaliskuussa 1917 välittömästi Venäjällä tapahtuneen helmikuun vallankumouksen jälkeen. Myöhemmin itsenäisessä Suomessa valtio kieltäytyi maksamasta eläkkeitä amiraalisenaatin jäseninä toimineille, koska heitä pidettiin laittomasti virkoihinsa nimitettyinä.
Aiheesta muualla

Markku Tyyniä: Historiaa: Amiraalisenaatin oikeusosasto Haaste-lehti.  4/2008. Helsinki:  Oikeusministeriö. Viitattu 14.8.2013.[vanhentunut linkki]
Amurinvaahtera

| Amurinvaahtera |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Sapindales
Heimo::  Saippuamarjakasvit (Vaahterakasvit Aceraceae)
Suku::  Vaahterat Acer
Laji::  tegmentosum
Kaksiosainen nimi
 Acer tegmentosum  Maxim. 
Katso myös
   Amurinvaahtera Wikispeciesissä   Amurinvaahtera Commonsissa 
Infobox OKNimi-testi OKIUCN-testi OK: 
Amurinvaahtera (Acer tegmentosum) on vaahteroiden sukuun kuuluva lehtipuu, joka kasvaa luonnonvaraisena Mantšuriassa, Venäjällä ja Koreassa. Sitä kasvatetaan koristekasvina monilla alueilla maailmassa.
Amurinvaahteran lehdet ovat vähemmän liuskaiset kuin monen muun vaahteralajin. Puun runko on erikoisesti pitkittäisraidallinen. Sitä on kuvattu käärmeen nahkaa muistuttavaksi.
Alnarpin linna

Alnarpin linna.
Alnarpin linna (ruots. Alnarps slott) on linnamainen rakennus Lomman kuntaan kuuluvassa Alnarpissa Skånen maakunnassa Ruotsissa. Linna on valmistunut vuonna 1862 tanskalaisen arkkitehdin Ferdinand Meldahlin suunnitelmien mukaan Alnarpin maatalousoppilaitoksen käyttöön. Tyyliltään rakennus edustaa hollantilaista renessanssi-tyyliä.
Linnassa sijaitsee Ruotsin maataloustieteellisen yliopiston puutarhakeskus sekä Ruotsin suurin puutarhakirjasto.
Aiheesta muualta

Alnarpsparken
Ammunta kesäolympialaisissa 1900 – miesten 50 metrin vapaapistooli

| Ammunta kesäolympialaisissa 1900  |
| --- | --- | --- |
| 25 m olympiapistooli | miehet |  |
| 50 m vapaapistooli | miehet |  |
| 50 m vapaapistooli, joukkueet | miehet |  |
| Trap | miehet |  |
| 300 m sotilaskivääri, pysty | miehet |  |
| 300 m sotilaskivääri, polvi | miehet |  |
| 300 m sotilaskivääri, makuu | miehet |  |
| 300 m sotilaskivääri, asennot | miehet |  |
| 300 m sotilaskivääri, joukkue | miehet |  |
Miesten 50 metrin vapaapistooli kesäolympialaisissa 1900 käytiin 1. elokuuta. Kilpailuun osallistui 20 ampujaa neljästä eri valtiosta jaettuna siten, että jokaisen maan edustajia oli viisi. Jokainen ampui 60 laukausta ja maksimipistemäärä oli 600. Kilpailun voitti sveitsiläinen Karl Röderer.
Tulokset

| Sija | Nimi | Maa | Pisteet |
| --- | --- | --- | --- |
| 1 | Karl Röderer |  Sveitsi | 503 |
| 2 | Achille Paroche |  Ranska | 466 |
| 3 | Konrad Stäheli |  Sveitsi | 453 |
| 4 | Louis Richardet |  Sveitsi | 448 |
| 5 | Louis Duffoy |  Ranska | 442 |
| 6 | Dirk Boest Gips |  Alankomaat | 437 |
| 7 | Friedrich Lüthi |  Sveitsi | 435 |
| 7 | Léon Moreaux |  Ranska | 435 |
| 9 | Paul Probst |  Sveitsi | 432 |
| 10 | Jules Trinité |  Ranska | 431 |
| 11 | Maurice Lecoq |  Ranska | 429 |
| 12 | Henrik Sillem |  Alankomaat | 408 |
| 13 | Alban Rooman |  Belgia | 405 |
| 14 | Émile Thèves  |  Belgia | 404 |
| 15 | Antonius Bouwens |  Alankomaat | 390 |
| 16 | Victor Robert |  Belgia | 351 |
| 17 | Pierre Eichhorn |  Belgia | 345 |
| 18 | Solko van den Bergh |  Alankomaat | 331 |
| 19 | Charles Lebègue |  Belgia | 318 |
| 20 | Anthony Sweijs |  Alankomaat | 310 |
Aidan Turner

| Aidan Turner |
| --- | --- |
 Aidan Turner vuonna 2009
Henkilötiedot
Syntynyt: 19. kesäkuuta 1983 (ikä 41) Dublin, Irlanti
Ammatti:  näyttelijä
Näyttelijä
Aktiivisena:  2007–
Merkittävät roolit:  Mitchell (Being Human) Ruairi McGowan (The Clinic) Kíli (Hobitti-elokuvatrilogia) Luke Garroway (Varjojen kaupungit: Luukaupunki) Ross Poldark (Poldark)
Aiheesta muualla
IMDb 
Elonet
Aidan Turner (s. 19. kesäkuuta 1983 Dublin, Irlanti) on irlantilainen näyttelijä, joka tunnetaan parhaiten Hobitti-elokuvatrilogian Kilinä, televisiosarjan Being Human Mitchellinä sekä BBC:n tuottamasta draamasarjasta Poldark, jossa hän näyttelee pääosan Ross Poldarkia.
Filmografia > Elokuvat

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2008 | Alarm | Alarm | Mal |
| 2011 | Hattie | Hattie | John Schofield |
| 2012 | Hobitti – Odottamaton matka | The Hobbit: An Unexpected Journey | Kíli |
| 2013 | Varjojen kaupungit: Luukaupunki | The Mortal Instruments: City of Bones | Luke Garroway |
| 2013 | Hobitti – Smaugin autioittama maa | The Hobbit: The Desolation of Smaug | Kíli |
| 2014 | Hobitti – Viiden armeijan taistelu | The Hobbit: The Battle of the Five Armies | Kíli |
Filmografia > Televisiosarjat

| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Jaksot |
| --- | --- | --- | --- |
| 2009 | Desperate Romantics | Dante Gabriel Rossetti | 6 jaksoa |
| 2008–2009 | The Clinic | Ruairi McGowan | 18 jaksoa |
| 2009–2011 | Being Human | Mitchell | 22 jaksoa |
| 2015– | Poldark | Ross Poldark | 35 jaksoa |
| 2015 | Eikä yksikään pelastunut | Philip Lombard | 3 jaksoa |
Aiheesta muualla

Kuvia tai muita tiedostoja aiheesta Aidan Turner Wikimedia Commonsissa
Ana Porgras

| Mitalit | Mitalit | Mitalit |  |
| --- | --- | --- | --- |
|  Porgras vuonna 2009. |  Porgras vuonna 2009. |  Porgras vuonna 2009. |  |
Naisten telinevoimistelu
Maa:   Romania
| MM-kilpailut  | MM-kilpailut  | MM-kilpailut  |  |
|  Kultaa | Rotterdam 2010 | puomi |  |
|  Pronssia | Lontoo 2009 | eritasonojapuut |  |
| EM-kilpailut  | EM-kilpailut  | EM-kilpailut  |  |
|  Pronssia | Birmingham 2010 | joukkuekilpailu |  |
Ana Porgras (s. 18. joulukuuta 1993 Galați) on romanialainen telinevoimistelija ja maailmanmestari.
Porgras voitti puomilla maailmanmestaruuden Rotterdamissa 2010. Lontoon MM-kilpailuissa 2009 hän voitti eritasonojapuilla pronssia. Birminghamin EM-kilpailuissa 2010 Porgras voimisteli Romanian pronssia voittaneessa joukkueessa.
Aiheesta muualla

Kuvia tai muita tiedostoja aiheesta Ana Porgras Wikimedia Commonsissa
Virallinen kotisivu (Arkistoitu – Internet Archive) (romaniaksi) (englanniksi)
Profiili FIG:n sivustolla (englanniksi)
Ana Tatišvili

| Ana Tatišvili |
| --- | --- |

Henkilötiedot
Syntynyt: 3. helmikuuta 1990 (ikä 34)
Kansalaisuus:   Georgia (2005–2014)  Yhdysvallat (2014–)
Tennispelaaja
Pituus:  171 cm
Paino:  62 kg
Kätisyys:  oikea
Palkintorahat:  1 609 016 USD
Kaksinpeli
Paras sijoitus:  50. (8.10.2012)
Voitot/tappiot:  355–280
Grand Slam -turnauksissa
Australian avoimet:  2. kierros (2012, 2015)
Ranskan avoimet:  1. kierros (2011, 2012, 2013, 2014)
Wimbledon:  2. kierros (2011, 2012)
Yhdysvaltain avoimet:  4. kierros (2012)
Nelinpeli
Paras sijoitus:  59. (21.5.2012)
Voitot/tappiot:  158–134
Aiheesta muualla
ITF
WTA
Ana Tatišvili (georg. ანა ტატიშვილი, s. 3. helmikuuta 1990 Tbilisi, Georgia) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 50 lokakuussa 2012 ja nelinpelissä sijalla 59 toukokuussa 2012. Hän on voittanut urallaan kymmenen ITF-turnausta kaksinpelissä. Hän edusti huhtikuuhun 2014 saakka Georgiaa ja sen jälkeen Yhdysvaltoja saatuaan maan kansalaisuuden.
Vuonna 2010 Tatišvili pääsi Prahan turnauksen puolivälieriin. Turnauksen ensimmäisellä kierroksella hän voitti maailmanlistan sijalla 60 olleen Magdaléna Rybárikován. Puolivälierässä hän hävisi Patty Schnyderille luvuin 2–6, 6–2, 7–5. Maaliskuussa 2011 Tatišvili selviytyi Miamin WTA-turnauksessa toiselle kierrokselle, jossa hävisi María José Martínez Sánchezille. Family Circle Cupiin hän pääsi mukaan karsintojen kautta. Ensimmäisellä kierroksella hän voitti Jelena Dokićin ja toisella kierroksella Marija Kirilenkon, kunnes hävisi kolmannella kierroksella maailmanlistan sijalla 23 olleelle Yanina Wickmayerille.
Grand Slam -turnauksessa Tatišvili pääsi ensimmäisen kerran pääsarjaan Ranskan avoimissa 2011, jossa hän hävisi ensimmäisellä kierroksella Marion Bartolille 6–1, 2–6, 1–6. Wimbledonissa 2011 Tatišvili selviytyi toiselle kierrokselle, jossa hän hävisi Yanina Wickmayerille luvuin 6–3, 4–6, 2–6. Yhdysvaltain avoimissa 2011 Tatišvili hävisi avauskierroksella Anastasija Pavljutšenkovalle.
Aiheesta muualla

Kuvia tai muita tiedostoja aiheesta Ana Tatišvili Wikimedia Commonsissa
Ana Tatišvili profiili WTA:n kotisivuilla
Andrei I

Fresko Andrei Bogoljubskista Arkkienkelin katedraalissa, Moskovassa.
Andrei Bogoljubski (Андрей Боголюбский) (n. 1111–29. huhtikuuta 1174) oli Rostovin ja Suzdalin ruhtinas ja ensimmäinen Vladimirin suuriruhtinas.
Andrei oli ruhtinas Juri Dolgorukin poika. Hänen isänsä antoi hänelle 1149 Višgorodin Kiovan pohjoispuolella hallittavakseen ja myöhemmin Turovin, Pinskin ja Peresopnitsan. Kun Juri kuoli 1157, Rostov, Suzdal ja Vladimir valitsivat Andrein ruhtinaakseen. Hän alkoi haalia valtaa itselleen mm. heikentämällä kansankokouksen (vetše) valtaa. Andrei kohteli pajareita vasalleinaan ja 1161 ajoi veljensä ja veljenpoikansa Suzdalista. Andrei siirsi pääkaupungin suurten Rostovin ja Suzdalin sijaan pieneen Vladimiriin, jossa muu ylimystö ei pääsisi jakamaan hänen valtaansa. Hän rakensi  palatsinsa Bogoljubovoon.
Andrei lisänimi Andrei Bogoljubski tarkoittaa ”Andrei Jumalaarakastava”. Hän rakennutti kaikkiaan kolmekymmentä kirkkoa, joista suurin on Vladimiriin valmistunut Uspenskin katedraali.
Andrei laajensi valtakuntaansa Volgan bolgaarien kustannuksella ja otti haltuunsa Muromin ja Rjazanin. Hän ei kuitenkaan yrityksistään huolimatta saanut Vladimiriin itsenäistä patriarkaattia.
Kun Kiovan Rostislav Mstislavitš kuoli, Andreista tuli vanhin Vladimir Monomahin jälkeläisistä ja Kiovan hallintaan oikeutettu. Volynin Mstislav Izjalavitš kuitenkin teki tyhjäksi Andrein haaveet ja nimitti poikansakin Novgorodin hallitsijaksi. Andrei piti tätä perintöoikeuden loukkauksena ja lähetti joukon ruhtinaita 1169 syrjäyttämään Mstislavin. Seurannutta Kiovan ryöstöä pitävät jotkut historioitsijat käännepisteenä voimatasapainon siirtymisessä Kiovasta Vladimiriin. Andrei rikkoi perinnettä, eikä asettunut itse hallitsemaan Kiovaan, vaan asetti sinne veljensä Glebin. Kansalaiset kuitenkin ilmeisesti myrkyttivät hänet.
Andrei määräsi Smolenskin Rostislavitšien pajarisuvun hallitsemaan kaupunkia, mutta sen asukkaat vangitsivat hänen luutnanttinsa. Andrei järjesti sotaretken Tšernigovin ruhtinaan kanssa, mutta he eivät saaneet kaupunkia. Andrein pajarit murhasivat hänet 1174.
Andrein kuoltua Vladimirin hallitsijaksi nousi hänen veljensä Mikael I.
Venäjän ortodoksinen kirkko kunnioittaa Andreita marttyyrinä ja kirkkoisänä.
Amurinviini

| Amurinviini |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Varsinaiskaksisirkkaiset Rosopsida
Ylälahko::  Rosanae
Lahko::  Vitales
Heimo::  Viiniköynnöskasvit Vitaceae
Suku::  Viiniköynnökset Vitis
Laji::  amurensis
Kaksiosainen nimi
 Vitis amurensis  Rupr. 
Infobox OKNimi-testi OK: 
Amurinviini eli amurinviiniköynnös (Vitis amurensis) on Kaukoidässä kasvava viiniköynnös. Sen luonnonmuotoja ja joitakin lajikkeita kasvatetaan koristekasvina, ja varsinkin luonnollisilla kasvualueillaan myös viinin ja viinirypäleiden takia. Se on sukunsa parhaiten kylmää kestäviä lajeja. Lajin kerrotaan kestävän ongelmitta jopa 40 asteen pakkasia, mutta samalla se on keväällä kasvun alettua melko arka myöhäisille keväthalloille.
Amurinviini on puutuvavartinen köynnös, joka voi luonnossa kasvaa jopa 20 metriä pitkäksi. Köynnös kiipeää tuen ympärille kiertyvien kärhien avulla. Yleensä 3- tai 5-sormiliuskaiset lehdet kasvavat 9–25 senttimetrin levyisiksi, ja kasvavat vuorottain köynnösvarressa. Kukat ovat luonnossa yleensä yksikotisia, mutta viljelyyn otetut lajikkeet ovat tavallisesti kaksineuvoisia. Kukat ovat tuulipölytteisiä, ja niistä kypsyy hedelmä eli rypäle.
Neuvostoliitossa ja Kiinassa amurinviinistä on jalostettu ja siitä on risteytetty muutamia lajikkeita pohjoisen viininviljelykulttuurin edistämiseksi. Osa näistä on päätynyt risteytyksiin myös muualle. Amurinviiniä perimässään kantavia lajikkeita ovat mm. Rondo, Severny, Zarya Severa, Zilga ja Hasanski Sladki.
Aiheesta muualla

Kuvia tai muita tiedostoja aiheesta Amurinviini Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Vitis amurensis
Käännös suomeksi
Akhenatenin rajasteela

Rajasteela U.
Akhenatenin tai Ekhnaton rajasteelat ovat faarao Akhenatenin (hallitsi 1351–1334 eaa.) muinaisegyptiläisen Akhetatenin kaupungin rajoille Egyptin uuden valtakunnan aikaan hakkauttamia steeloja, jotka kertovat kaupungin perustamisesta. Ne ovat yksi maailmanhistorian vanhimmista kaupungin perustamista koskevista dokumenteista. Steeloissa julistetaan Akhetatenin olevan Akenatenin ainoaksi oikeaksi jumalaksi julistamalle Atonille pyhitetty monumentti.
Nimeäminen

Egyptologi Flinders Petrie nimesi viisitoista steelaa aakkosten mukaan: näistä A, B ja F sijaitsevat Niilin länsirannalla, ja loput, J, K, L, M, N, P, Q, R, S, U, V ja X itärannalla.
Steelojen vahingot

Steela P räjäytettiin vuonna 1908 ja ryöstelijät vahingoittivat steela S:ää pahasti vuonna 1984. Vuonna 2004 se tuhottiin dynamiitilla.
Aiheesta muualla

Boundary Stelae
Wikimedia Commonsissa on kuvia tai muita tiedostoja aiheesta .
Melodifestivalen 2019

| Eurovision laulukilpailu 2019  Ruotsin euroviisukarsinta> Melodifestivalen 2019 |
| --- | --- |
 Kilpailun juontajat Eric Saade, Sarah Dawn Finer, Marika Carlsson ja Kodjo Akolor.
Päivämäärä:  2. helmikuuta - 9. maaliskuuta 2019
Tapahtumapaikat:  Friends Arena Malmö Arena Rosvalla Nyköping Eventcenter Scandinavium Sparbanken Lidköping Arena Tegera Arena
Juontaja(t):  Sarah Dawn Finer Kodjo Akolor Marika Carlsson Eric Saade
Kappaleiden määrä
Alkukarsinnoissa:  28
Voittaja:  John Lundvik ”Too Late for Love”
Ruotsi Eurovision laulukilpailussa Virallinen verkkosivusto 
 ◄ 2018  2020 ► 
Melodifestivalen 2019 oli Ruotsissa 2. helmikuuta – 9. maaliskuuta 2019  järjestettävä laulukilpailu, jossa valittiin Ruotsin edustaja Eurovision laulukilpailuun 2019. Kilpailun voitti John Lundvik kappaleellaan "Too Late for Love".
Formaatti

Melodifestivalen järjestettiin kuudella eri paikkakunnalla. Vuoden 2019 Melodifestivalenin paikkakunnat ovat Göteborg, Malmö, Leksand, Lidköping, Nyköping ja Tukholma. Kilpailun juontavat Sarah Dawn Finer, Kodjo Akolor, Marika Carlsson ja Eric Saade.
| Karsinta | Päivämäärä | Paikkakunta | Tapahtumapaikka |
| --- | --- | --- | --- |
| 1. semifinaali | 2. helmikuuta | Göteborg | Scandinavium |
| 2. semifinaali | 9. helmikuuta | Malmö | Malmö Arena |
| 3. semifinaali | 16. helmikuuta | Leksand | Tegera Arena |
| 4. semifinaali | 23. helmikuuta | Lidköping | Sparbanken Lidköping Arena |
| Toinen mahdollisuus | 2. maaliskuuta | Nyköping | Rosvalla Nyköping Eventcenter |
| Finaali | 9. maaliskuuta | Tukholma | Friends Arena |
Kilpailun kulku > 1. semifinaali

Ensimmäinen semifinaali kilpailtiin 2. helmikuuta Scandinaviumissa, Göteborgissa.
| Nro | Artisti | Laulu | Yleisön pisteet> Äänet | Yleisön pisteet> Pisteet | Sija | Tulos |
| --- | --- | --- | --- | --- | --- | --- |
| 1 | Nano | "Chasing Rivers" | 1 096 662 | 54 | 4 | Toinen mahdollisuus |
| 2 | High15 | "No Drama" | 814 839 | 19 | 6 | Ulkona |
| 3 | Wiktoria | "Not with Me" | 1 431 954 | 90 | 1 | Finaaliin |
| 4 | Zeana feat. Anis Don Demina | "Mina bränder" | 980 354 | 38 | 5 | Ulkona |
| 5 | Arja Saijonmaa | "Mina fyra årstider" | 507 727 | 15 | 7 | Ulkona |
| 6 | Mohombi | "Hello" | 1 218 685 | 68 | 2 | Finaaliin |
| 7 | Anna Bergendahl | "Ashes to Ashes" | 1 108 102 | 60 | 3 | Toinen mahdollisuus |
Kilpailun kulku > 2. semifinaali

Toinen semifinaali kilpailtiin 9. helmikuuta Malmö Arenalla, Malmössä.
| Nro | Artisti | Laulu | Yleisön pisteet> Äänet | Yleisön pisteet> Pisteet | Sija | Tulos |
| --- | --- | --- | --- | --- | --- | --- |
| 1 | Andreas Johnson | "Army of Us" | 973 171 | 52 | 4 | Toinen mahdollisuus |
| 2 | Malou Prytz | "I Do Me" | 1 233 974 | 76 | 2 | Finaaliin |
| 3 | Oscar Enestad | "I Love It" | 739 501 | 15 | 7 | Ulkona |
| 4 | Jan Malmsjö | "Leva livet" | 630 359 | 15 | 6 | Ulkona |
| 5 | Vlad Reiser | "Nakna i regnet" | 991 531 | 52 | 3 | Toinen mahdollisuus |
| 6 | Hanna Ferm & LIAMOO | "Hold You" | 1 531 720 | 94 | 1 | Finaaliin |
| 7 | Margaret | "Tempo" | 892 945 | 40 | 5 | Ulkona |
Kilpailun kulku > 3. semifinaali

Kolmas semifinaali kilpailtiin 16. helmikuuta Tegera Arenalla, Leksandissa.
| Nro | Artisti | Laulu | Yleisön pisteet> Äänet | Yleisön pisteet> Pisteet | Sija | Tulos |
| --- | --- | --- | --- | --- | --- | --- |
| 1 | The Lovers of Valdaro | "Somebody Wants" | 637 917 | 13 | 7 | Ulkona |
| 2 | Dolly Style | "Habibi" | 819 062 | 40 | 5 | Ulkona |
| 3 | Martin Stenmarck | "Låt skiten brinna" | 862 017 | 46 | 4 | Toinen mahdollisuus |
| 4 | Lina Hedlund | "Victorious" | 1 051 399 | 76 | 2 | Finaaliin |
| 5 | Omar Rudberg | "Om om och om igen" | 722 215 | 19 | 6 | Ulkona |
| 6 | Rebecka Karlsson | "Who I Am" | 1 059 419 | 70 | 3 | Toinen mahdollisuus |
| 7 | Jon Henrik Fjällgren | "Norrsken (Goeksegh)" | 1 112 548 | 80 | 1 | Finaaliin |
Kilpailun kulku > 4. semifinaali

Neljäs semifinaali kilpailtiin 23. helmikuuta Sparbanken Lidköping Arenalla, Lidköpingissä.
| Nro | Artisti | Laulu | Yleisön pisteet> Äänet | Yleisön pisteet> Pisteet | Sija | Tulos |
| --- | --- | --- | --- | --- | --- | --- |
| 1 | Pagan Fury | "Stormbringer" | 579 502 | 18 | 7 | Ulkona |
| 2 | Anton Hagman | "Känner dig" | 601 113 | 21 | 6 | Ulkona |
| 3 | Lisa Ajax | "Torn" | 1 166 263 | 56 | 3 | Toinen mahdollisuus |
| 4 | Arvingarna | "I Do" | 895 957 | 54 | 4 | Toinen mahdollisuus |
| 5 | Bishara | "On My Own" | 1 497 326 | 84 | 2 | Finaaliin |
| 6 | Ann-Louise Hanson | "Kärleken finns kvar" | 583 995 | 25 | 5 | Ulkona |
| 7 | John Lundvik | "Too Late for Love" | 1 465 231 | 86 | 1 | Finaaliin |
Kilpailun kulku > Toinen mahdollisuus

Toinen mahdollisuus -karsinta kilpailtiin 2. maaliskuuta Rosvalla Nyköping Eventcenterissä, Nyköpingissä.
| Pari | Nro | Artisti | Laulu | Yleisön pisteet> Äänet | Yleisön pisteet> Pisteet | Sija | Tulos |
| --- | --- | --- | --- | --- | --- | --- | --- |
| I | 1 | Andreas Johnson | "Army of Us" | 693 105 | 0 | 2 | Ulkona |
| I | 2 | Anna Bergendahl | "Ashes to Ashes" | 1 174 531 | 8 | 1 | Finaaliin |
| II | 1 | Vlad Reiser | "Nakna i regnet" | 713 742 | 1 | 2 | Ulkona |
| II | 2 | Nano | "Chasing Rivers" | 1 147 998 | 7 | 1 | Finaaliin |
| III | 1 | Martin Stenmarck | "Låt skiten brinna" | 671 850 | 1 | 2 | Ulkona |
| III | 2 | Lisa Ajax | "Torn" | 1 116 086 | 7 | 1 | Finaaliin |
| IV | 1 | Rebecka Karlsson | "Who I Am" | 793 704 | 2 | 2 | Ulkona |
| IV | 2 | Arvingarna | "I Do" | 933 069 | 6 | 1 | Finaaliin |
Alver

Alver on kunta Norjassa Vestlandin läänissä. Se perustettiin vuonna 2020 yhdistämällä aiemmat Lindåsin, Melandin ja Radøyn kunnat. Alverin maapinta-ala on 651 neliökilometriä ja asukasluku 29 593 vuonna 2022. Sen hallinnollinen keskus on Knarvik.
Talous

Norjan suurin öljynjalostamo ja Euroopan toiseksi vilkkain öljysatama Mongstad sijaitsee Alverin ja Austrheimin rajalla.
Media

Paikallislehdet Nordhordland ja Strilen ilmestyvät kahdesti viikossa.
Aiheesta muualla

Kuvia tai muita tiedostoja aiheesta Alver Wikimedia Commonsissa
Kunnan verkkosivut (norjaksi)
Vestlandin läänin kunnat
Alver
Askvoll
Askøy
Aurland
Austevoll
Austrheim
Bergen
Bjørnafjorden
Bremanger
Bømlo
Eidfjord
Etne
Fedje
Fitjar
Fjaler
Gloppen
Gulen
Hyllestad
Høyanger
Kinn
Kvam
Kvinnherad
Luster
Lærdal
Masfjorden
Modalen
Osterøy
Samnanger
Sogndal
Solund
Stad
Stord
Stryn
Sunnfjord
Sveio
Tysnes
Ullensvang
Ulvik
Vaksdal
Vik
Voss
Øygarden
Årdal
Norjan läänit | Norja
Ammunta kesäolympialaisissa 1932

Los Angelesin kesäolympialaisissa 1932 ammunnassa kilpailtiin kahdessa lajissa.
Mitalistit

| Laji: | Kultaa: | Kultaa: | Hopeaa: | Hopeaa: | Pronssia: | Pronssia: |
| --- | --- | --- | --- | --- | --- | --- |
| 50 m pienoiskivääri, makuu | Bertil Rönnmark  Ruotsi | 294 | Gustavo Huet  Meksiko | 294 | Zoltan Hradetzky Soos-Ruszka  Unkari | 293 |
| 25 m kaksintaistelu | Renzo Morigi  Italia | 36 | Heinz Hax  Saksa | 36 | Domenico Matteucci  Italia | 36 |
Mitalitilasto

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Italia | 1 | 0 | 1 | 2 |
| 2. |  Ruotsi | 1 | 0 | 0 | 1 |
| 3. |  Meksiko | 0 | 1 | 0 | 1 |
| 3. |  Saksa | 0 | 1 | 0 | 1 |
| 5. |  Unkari | 0 | 0 | 1 | 1 |
Andrei Mikita

Andrei Mikita (ven. Андрей Микита; s. 1959 Pietari) on venäläinen säveltäjä ja pianisti. Hän opiskeli sävellystä Boris Tištšenkon ja pianonsoittoa Natan Perelmanin johdolla Pietarin konservatoriossa vuosina 1977–78. Tämän jälkeen hän jatkoi sävellysopintojaan Tihon Hrennikovin ja Aleksandr Tšaikovskin sekä pianonsoiton opiskelua Jevgeni Malininin ja Stanislav Neuhausin johdolla Moskovan konservatoriossa 1980-luvun loppuun saakka.
Mikita voitti ensipalkinnon hengellisen kuoromusiikin kilpailussa Moskovassa vuonna 2003. Hänen musiikkiaan on esitetty Venäjän lisäksi Armeniassa, Ranskassa, Saksassa, Israelissa, Kazakstanissa, Sveitsissä, Turkissa ja Ukrainassa. Pianistina Mikita on tulkinnut muun muassa Aleksandr Skrjabinin musiikkia ja omia teoksiaan. Vuonna 1993 hän perusti Moskovan pianoduon Aleksandr Mekajevin kanssa.
Mikita on opettanut sävellystä Gnesin-musiikkiakatemiassa vuodesta 2001.
Mikitan tuotantoon kuuluu muun muassa kymmeniä Venäjän ortodoksikirkolle sävellettyjä kuoroteoksia. Lisäksi hän on säveltänyt muun muassa baletteja, orkesteriteoksia, jousikvartettoja ja pianomusiikkia.